ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ อาศัยอำนาจตามความในมาตรา ๘๑ (๑) แห่งพระราชกำหนดการประมงพ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ ๑ให้ผู้ได้รับใบอนุญาตทำการประมงพาณิชย์ที่ใช้เรือขนาดตั้งแต่สามสิบตันกรอสขึ้นไปติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงสำหรับเรือประมงพาณิชย์ที่แนบท้ายประกาศนี้ข้อ๒ เมื่อมีการติดตั้งระบบติดตามเรือในเรือประมงลำใดแล้วให้ผู้ได้รับใบอนุญาตทำการประมงพาณิชย์แจ้งข้อมูล รหัสกล่อง หรือรหัสอุปกรณ์ ชื่อหรือหมายเลขทะเบียนเรือภาพถ่ายเรือตามแบบใบรายงานการติดตั้งอุปกรณ์ระบุตำแหน่งเรือประมงแนบท้ายประกาศนี้ต่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงภายในเจ็ดวัน หลังจากดำเนินการติดตั้งแล้วเสร็จผู้ได้รับใบอนุญาตทำการประมงพาณิชย์หรือควบคุมเรือต้องดูแลระบบติดตามเรือประมงให้สามารถใช้การได้ตลอดเวลาทั้งขณะที่ออกทำการประมงและขณะที่จอดเทียบท่า กรณีการแจ้งปิดระบบติดตามเรือประมงให้สามารถทำได้เฉพาะกรณีดังต่อไปนี้(๑)กรณีเรือประมงชำรุด และต้องซ่อมแซมโดยนำเรือประมงขึ้นคาน(๒)กรณีเรือประมงอับปาง(๓)แจ้งยกเลิกการทำการประมง โดยแจ้งคืนใบอนุญาตทำการประมงพาณิชย์(๔)แจ้งขอหยุดทำการประมงชั่วคราว โดยแจ้งงดใช้เรือชั่วคราวและนำใบอนุญาตทำการประมงพาณิชย์มาฝากไว้ที่สำนักงานประมงจังหวัด(๕)อุปกรณ์ระบุตำแหน่งเรือชำรุด และอยู่ระหว่างซ่อมแซมหรือเปลี่ยนอุปกรณ์(๖)อยู่ระหว่างการดำเนินคดีตามพระราชกำหนดการประมง พ.ศ. ๒๕๕๘(๗)มีการแจ้งการงดใช้เรือชั่วคราวต่อกรมเจ้าท่าทั้งนี้เมื่อเกิดเหตุการณ์ตาม (๑) (๓) (๔) และ (๗)ให้แจ้งก่อนปิดระบบติดตามเรือประมงไม่น้อยกว่า ๒๔ ชั่วโมง กรณีเหตุการณ์ตาม (๒)(๕) และ (๖) ให้แจ้งภายใน ๒๔ ชั่วโมง หลังจากเหตุการณ์นั้นเกิดขึ้นตามแบบ ศฝป. ๔แนบท้ายประกาศนี้[๑]ข้อ๓ให้ผู้ควบคุมเรือประมงที่ติดตั้งระบบติดตามเรือประมงเรียบร้อยแล้วต้องส่งข้อมูลตามที่กำหนดไว้ในข้อกำหนดเชิงหน้าที่ของระบบติดตามเรือประมงทุกหนึ่งชั่วโมง หลังจากการรายงานออกจากท่าเทียบเรือจนถึงกลับเข้าท่าเทียบเรือข้อ๔ ในกรณีระบบติดตามเรือขัดข้องให้ผู้ควบคุมเรือแจ้งเหตุขัดข้องผ่านระบบสื่อสารทางวิทยุระบบ HF/SFB (USB) ช่องหลักความถี่ 8228.0 KHz ช่องรองความถี่ 6290.0 KHz หรือระบบ CB ช่องหลักความถี่ 11 C ช่องรองความถี่ 12 Cต่อศูนย์ควบคุมแจ้งเรือเข้าออกทันทีที่ตรวจพบว่าเครื่องขัดข้องให้ผู้ควบคุมเรือหรือเจ้าของเรือบันทึกตำแหน่งเรือตามแบบใบรายงานตำแหน่งเรือกรณีระบบติดตามเรือขัดข้องแนบท้ายประกาศนี้ทุกสองชั่วโมงและให้มีการดำเนินการแก้ไขให้กลับมาใช้การได้โดยเร็วหากไม่สามารถดำเนินการแก้ไขได้ ให้นำเรือกลับเข้าเทียบท่าทันทีและให้ส่งใบรายงานดังกล่าวต่อศูนย์ควบคุมการแจ้งเรือเข้าออกเมื่อเรือเข้าเทียบท่าแล้ว[๒]ข้อ๕[๓] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๘ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง๒. ใบรายงานการติดตั้งอุปกรณ์ระบุตำแหน่งเรือ๓.ใบรายงานตำแหน่งเรือกรณีระบบติดตามเรือขัดข้อง๔.[๔]ใบคำร้องขอปิดสัญญาณอุปกรณ์ระบุตำแหน่งเรือ (VMS) ชั่วคราว (แบบ ศฝป. ๔)(ดูข้อมูลจากภาพกฎหมาย)ประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๒) พ.ศ. ๒๕๕๙[๕]ข้อ๒ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๓) พ.ศ. ๒๕๕๙[๖]ข้อ๒ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๔) พ.ศ. ๒๕๖๐[๗]ข้อ๑ภายในสามสิบวันนับแต่วันที่ประกาศฉบับนี้มีผลใช้บังคับให้เจ้าของเรือหรือผู้ได้รับใบอนุญาตทำการประมงพาณิชย์นำเรือประมงมาแจ้งต่อพนักงานเจ้าหน้าที่ณ ศูนย์ควบคุมการแจ้งเรือเข้าออกเพื่อให้พนักงานเจ้าหน้าที่ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงตามรูปแบบและวิธีการที่พนักงานเจ้าหน้าที่กำหนดในกรณีที่มีเหตุจำเป็นต้องมีการเคลื่อนย้ายอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงให้เจ้าของเรือหรือผู้ได้รับใบอนุญาตทำการประมงพาณิชย์ดำเนินการตามคำแนะนำของพนักงานเจ้าหน้าที่ ทั้งนี้เจ้าของเรือหรือผู้ได้รับใบอนุญาตทำการประมงพาณิชย์จะต้องรับผิดชอบค่าใช้จ่ายดังกล่าวเองข้อ๒ เมื่อพนักงานเจ้าหน้าที่ได้ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงสำหรับเรือประมงลำใดแล้วห้ามมิให้มีการถอน ทำให้เสียหาย ทำลายหรือทำให้ไร้ประโยชน์ซึ่งการล็อคตรึงและตราที่พนักงานเจ้าหน้าที่ได้จัดทำไว้เว้นแต่กรณีดังต่อไปนี้(๑)มีเหตุต้องมีการซ่อมแซมอุปกรณ์ระบุตำแหน่งเรือประมง และอุปกรณ์ต่อพ่วง(๒)เรือประมงต้องขึ้นคานเพื่อซ่อมแซม(๓)มีเหตุต้องเปลี่ยนอุปกรณ์ระบุตำแหน่งเรือประมงใหม่ทั้งนี้ ให้เจ้าของเรือหรือผู้ได้รับใบอนุญาตทำการประมงพาณิชย์แจ้งต่อศูนย์ควบคุมการแจ้งเรือเข้าออกก่อนดำเนินการไม่น้อยกว่ายี่สิบสี่ชั่วโมงและเมื่อดำเนินการแล้วเสร็จ ให้เจ้าของเรือหรือผู้ได้รับใบอนุญาตทำการประมงพาณิชย์แจ้งให้ศูนย์ควบคุมการแจ้งเรือเข้าออกทราบภายในยี่สิบสี่ชั่วโมงนับแต่วันที่ดำเนินการแล้วเสร็จเพื่อดำเนินการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงต่อไปข้อ๓ในกรณีที่อุปกรณ์ระบุตำแหน่งเรือประมง สายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงเกิดการชำรุด เสียหายหรือเสื่อมสภาพให้เจ้าของเรือหรือผู้ได้รับใบอนุญาตทำการประมงพาณิชย์แจ้งให้พนักงานเจ้าหน้าที่ดำเนินการล็อคตรึงและตีตราอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงภายในสามวันนับแต่วันตรวจพบข้อ๔ ประกาศนี้ให้ใช้บังคับตั้งแต่ ๑มีนาคม พ.ศ. ๒๕๖๐ เป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๘]ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๓) พ.ศ. ๒๕๕๙ ลงวันที่ ๒๘ กันยายน พ.ศ. ๒๕๕๙ข้อ๓ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปวริญา/จัดทำ๒๓ พฤษภาคม๒๕๕๙พิมพ์มาดา/เพิ่มเติม๒๘ มีนาคม ๒๕๖๐วิชพงษ์/ตรวจ๑๘ เมษายน ๒๕๖๐[๑] ข้อ ๒ วรรคสองเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมง และดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๒] ข้อ ๔ วรรคสองแก้ไขเพิ่มเติมโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๒/ตอนพิเศษ ๓๕๒ ง/หน้า ๑๗/๓๐ ธันวาคม ๒๕๕๘[๔]ใบคำร้องขอปิดสัญญาณอุปกรณ์ระบุตำแหน่งเรือ (VMS) ชั่วคราว (แบบ ศฝป. ๔)เพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมง และดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๕] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๗/๑๑ พฤษภาคม ๒๕๕๙[๖] ราชกิจจานุเบกษาเล่ม ๑๓๓/ตอนพิเศษ ๒๓๒ ง/หน้า ๓๔/๑๒ ตุลาคม ๒๕๕๙[๗] ราชกิจจานุเบกษาเล่ม ๑๓๔/ตอนพิเศษ ๕๖ ง/หน้า ๑๑/๒๓ กุมภาพันธ์ ๒๕๖๐[๘] ราชกิจจานุเบกษาเล่ม ๑๓๔/ตอนพิเศษ ๗๒ ง/หน้า ๑๐/๘ มีนาคม ๒๕๖๐